ตลท.จ่อเพิกถอนหุ้น “TTL” 18 มิ.ย.62 เตือนผถห.-นลท.ศึกษาข้อมูลก่อนซื้อขาย 7-17 มิ.ย.นี้
ตลท.จ่อเพิกถอนหุ้น “TTL” 18 มิ.ย.62 เตือนผถห.-นลท.ศึกษาข้อมูลก่อนซื้อขาย 7-17 มิ.ย.นี้
ตลท.จ่อเพิกถอนหุ้น “TTL” 18 มิ.ย.62 เตือนผถห.-นลท.ศึกษาข้อมูลก่อนซื้อขาย 7-17 มิ.ย.นี้
6 มิ.ย. 2562

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) แจ้งข้อมูลหลังจากก่อนหน้านี้ประกาศให้เพิกถอนหุ้นสามัญของ บริษัท ทีทีแอล อุตสาหกรรม จำกัด (มหาชน) หรือ TTL จากการเป็นหลักทรัพย์จดทะเบียนในวันที่ 18 มิถุนายน 2562 เนื่องจากแก้ไขเหตุเพิกถอนกรณีเป็น Cash Company ไม่ได้ภายในเวลาที่กำหนด
ทั้งนี้ ก่อนที่จะมีการเพิกถอนหลักทรัพย์ TTL ตลาดหลักทรัพย์ฯ จะเปิดให้ซื้อขายหลักทรัพย์ TTL เป็นระยะเวลา 7 วันทำการ ระหว่างวันที่ 7 – 17 มิถุนายน 2562 โดยต้องซื้อด้วยบัญชี Cash Balance กล่าวคือ ผู้ซื้อต้องชำระเงินก่อนการซื้อทั้งจำนวน และตลาดหลักทรัพย์ฯ จะยังคงเครื่องหมาย NC ตลอดระยะเวลาที่ให้มีการซื้อขายหลักทรัพย์ TTL เพื่อเตือนผู้ลงทุนให้ใช้ความระมัดระวังและมีความรอบคอบในการซื้อขายหลักทรัพย์ TTL
นอกจากนี้ เนื่องจากหลักทรัพย์ TTL ไม่มีการซื้อขายติดต่อกันมานานแล้ว ตลาดหลักทรัพย์ฯ จึงจะไม่กำหนดราคาซื้อขายสูงสุดและต่ำสุดของหลักทรัพย์ TTL ในวันที่ 7 มิถุนายน 2562 หรือวันที่มีการซื้อขายวันแรก เพื่อให้หลักทรัพย์ TTL สามารถซื้อขายได้ตามสภาพความเป็นจริง ก่อนการตัดสินใจซื้อขายหลักทรัพย์ TTL ขอให้ผู้ลงทุนโปรดศึกษาข้อมูลของ TTL โดยละเอียด รวมถึงข้อมูลฐานะการเงินและผลการดำเนินงาน ตลอดจนความเสี่ยงและปัจจัยอื่น ๆ ที่เกี่ยวข้องด้วย